CELEX: 32008R0204
Language: mt
Date: 2008-03-04 00:00:00
Title: Regolament tal-Kummissjoni (KE) Nru 204/2008 ta’ l- 4 ta’ Marzu 2008 li jistabbilixxi d-dazji ta' l-importazzjoni għar-ross parzjalment imnaddaf jew imnaddaf mill- 5 ta’ Marzu 2008

5.3.2008   
            
            
               MT
            
            
               Il-Ġurnal Uffiċjali ta’ l-Unjoni Ewropea
            
            
               L 60/21
            
         REGOLAMENT TAL-KUMMISSJONI (KE) Nru 204/2008
   ta’ l-4 ta’ Marzu 2008
   li jistabbilixxi d-dazji ta' l-importazzjoni għar-ross parzjalment imnaddaf jew imnaddaf mill-5 ta’ Marzu 2008
   IL-KUMMISSJONI TAL-KOMUNITAJIET EWROPEJ,
   Wara li kkunsidrat it-Trattat li jistabbilixxi l-Komunità Ewropea,
   Wara li kkunsidrat ir-Regolament tal-Kunsill (KE) Nru 1785/2003 tad-29 ta’ Settembru 2003 f'dak li jirrigwarda s-sistema ta' l-importazzjoni tar-ross (1), u b'mod partikolari l-Artikolu 1(b) tiegħu,
   Billi:
   
               (1)
            
            
               Fuq il-bażi ta' l-informazzjoni li tressqitilha mill-awtoritajiet kompetenti, il-Kummissjoni jirriżultalha li ngħataw liċenzji għall-importazzjoni tar-ross parzjalment imnaddaf jew imnaddaf li jaqa' taħt il-kodiċi NC 1006 30, għal kwantità ta' 192 418 tunnellata għall-perjodu mill-1 ta’ Settembru 2007 sad-29 ta’ Frar 2008. Għaldaqstant jeħtieġ li jinbidel id-dazju ta' l-importazzjoni għar-ross parzjalment imnaddaf jew imnaddaf li jaqa' taħt il-kodiċi NC 1006 30.
            
         
               (2)
            
            
               Id-definizzjoni tad-dazju applikabbli għandha sseħħ fi żmien 10 ijiem minn tmiem il-perjodu msemmi hawn fuq. Għaldaqstant jeħtieġ li dan ir-Regolament jidħol fis-seħħ mingħajr dewmien,
            
         ADOTTAT DAN IR-REGOLAMENT:
   Artikolu 1
   Id-dazju ta' l-importazzjoni applikabbli għar-ross parzjalment imnaddaf jew imnaddaf li jaqa' taħt il-kodiċi NC 1006 30 huwa ta' EUR 175 it-tunnellata.
   Artikolu 2
   Dan ir-Regolament jidħol fis-seħħ fil-jum tal-pubblikazzjoni tiegħu fil-Ġurnal Uffiċjali ta' l-Unjoni Ewropea.
   
      Dan ir-Regolament għandu jorbot fl-intier tiegħu u japplika direttament fl-Istati Membri kollha.
      Magħmul fi Brussell, 4 ta’ Marzu 2008.
      
         
            Għall-Kummissjoni
         
         Jean-Luc DEMARTY
         
            Direttur Ġenerali għall-Agrikoltura u l-Iżvilupp Rurali
         
      
   
   
      (1)  ĠU L 270, 21.10.2003, p. 96. Ir-Regolament kif emendat l-aħħar bir-Regolament (KE) Nru 797/2006 (ĠU L 144, 31.5.2006, p. 1). Ir-Regolament (KEE) Nru 1785/2003 għandu jinbidel bir-Regolament (KE) Nru 1234/2007 (ĠU L 299, 16.11.2007, p. 1) u jibda jgħodd mill-1 ta’ Settembru 2008.